Kamu bisa jelasin ke aku soal Beginner dalam bahasa melayu?

Beginner merupakan single ke-18 daripada kumpulan AKB48. CD single ini dipasarkan pada 27 Oktober 2010 dibawah label KING RECORDS.

Single ini keluarkan dalam 5 versi iaitu edisi terhad jenis A (KIZM-90063/64), edisi biasa jenis A (KIZM-63/64), edisi terhad jenis B (KIZM-90065/66), edisi biasa jenis B (KIZM-65/66) dan edisi teater (NMAX-1098). Edisi terhad jenis A dan B dipasarkan bersama pelbagai jenis kulit depan dan tiket untuk majlis bersalaman dan kesemua edisi jenis A dan B dipasarkan bersama nombor serial untuk mengundi lagu yang akan dinyanyikan di konsert AKB48's Request Hour Setlist Best 100 2011 pada Januari 2011.

Sebelum dikeluarkan, sejumlah 1,030,000 salinan single ini dihantar ke kedai-kedai, dan laris terjual 568,095 salinan pada hari pertama, sehingga menjadikannya single AKB48 tertinggi pada hari pertama pada ketika itu. Pada seminggu single ini dikeluarkan, "Beginner " telah menjual 826,989 salinan dan menduduki tangga pertama dalam Carta Mingguan Oricon (Single). Single Beginner akhirnya menjadi single AKB48 yang ke-5 yang mendapat tangga pertama dalam carta Oricon, dan berjaya mengatasi rekod single Speed ​​tahun 1998," All My True Love ", sebagai single kumpulan penyanyi wanita terhangat pada minggu pertama. Angka jualan tersebut juga meletakkan "Beginner" sebagai single artis wanita terlaris nombor tiga sepanjang sejarah Oricon di belakang "Addicted to You" dari Hikaru Utada dan "Can You Celebrate?" dari Namie Amuro yang masing-masing terjual 1,060,000 dan 828,000 salinan pada minggu pertama. Dengan angka jualan melebihi 1 juta salinan pada akhir tahun 2010, "Beginner" berjaya menjadi single terlaris tahun 2010 di Jepun dan mendapat tangga pertama dalam Carta Tahunan Oricon (Single) buat pertama kali.